section_heading: Prvi svjetski rat
paragraph_text: Na početku Prvog svjetskog rata 31. pješačka divizija nalazila se u sastavu IV. korpusa kojim je zapovijedao Karl Tersztyanszky. Divizija je najprije raspoređena na Balkansko bojište, ali je ubrzo premještena na Istočno gdje u sastavu 2. armije pod zapovjedništvom Eduarda von Böhm-Ermollija sudjeluje u Galicijskoj bitci. U studenom 1914. Josef je unaprijeđen u generala konjice, te postaje zapovjednikom VII. korpusa s kojim sudjeluje u Karpatskoj ofenzivi.